open-index/open-wikipedia-markdown huggingface dataset:
Kroatia kesäolympialaisissa 2008

**[[Kroatia]]** osallistui Kiinan Pekingissä pidettyihin **[[kesäolympialaiset 2008|vuoden 2008 kesäolympialaisiin]]** 99-henkisellä joukkueella, joista 80 oli miehiä ja 19 naisia. Kroatia saavutti kisoista kaksi hopeamitalia ja kolme pronssimitalia eli yhteensä viisi mitalia, mikä sivusi maan ennätystä edellisistä, vuoden 2004 kesäolympialaisista Ateenasta.

## Yleistä
Kroatian lipunkantajana avajaisissa toimi vuoden 2004 olympiavoittaja, käsipalloilija Ivano Balić. Päättäjäisissä maan lippua kantoi puolestaan pöytätennispelaaja Tamara Boroš. Kroatian kisojen nuorin urheilija oli vapaauinnissa kilpaillut 16-vuotias Monika Babok ja vanhin urheilija vuoden 1988 olympiahopeamitalisti, pöytätennispelaaja Zoran Primorac. Kroatia sijoittui kisojen mitalitaulukossa sijalle 56. 

## Mitalistit
### Hopeaa
* Filip Ude, miesten telinevoimistelu (hevonen)
* Blanka Vlašić, naisten korkeushyppy

### Pronssia
* Snježana Pejčić, naisten 10 metrin ilmakivääri
* Sandra Šarić, naisten taekwondo (67 kg)
* Martina Zubčić, naisten taekwondo (57 kg)

## Lähteet
Mario Pašalić

**Mario Pašalić** (s. 9. helmikuuta 1995 Mainz, Saksa) on saksalaissyntyinen kroatialainen jalkapalloilija, joka edustaa Italian Serie A:ssa pelaavaa Atalantaa. Pelipaikaltaan molempijalkainen Pašalić on keskikenttäpelaaja. Hän kuuluu myös Kroatian jalkapallomaajoukkueeseen.

## Ura
### Seurajoukkueura
Saksassa kroatialaisille vanhemmille syntynyt Pašalić muutti nuorena Kroatiaan ja aloitti siellä jalkapallon. Hänen kasvattajaseuransa on Hajduk Split, jonka edustusjoukkueessa 1. HNL:ssä hän pelasi vuosina 2012–2014. Otteluita kertyi 32 ja maaleja 11. Heinäkuussa 2014 Englannin valioliigan Chelsea FC osti Pašalićin mutta lähetti tämän samalla kauden mittaiselle lainalle Espanjan Primera Divisiónin Elche CF:ään. Pašalić pelasi Elchessä 31 ottelua onnistuen maalinteossa kolme kertaa.

Heinäkuussa 2015 takaisin Chelseaan palannut Pašalić lähetettiin lainalle Ranskan Ligue 1:ssä pelaavaan Monacoon, jossa hän pelasi 16 Ranskan pääsarjaottelua ja teki kolme maalia. Eurooppa-liigassa hän pelasi viisi ottelua. Seuraavalla kaudella hän oli lainalla italialaisseura AC Milanissa, jossa hän teki 24 Serie A -ottelussa viisi maalia ja voitti Italian supercupin. Kaudella 2017–2018 hän pelasi lainalla venäläisessä Spartak Moskovassa. Hän pelasi Venäjän valioliigassa 21 ottelua ja teki neljä maalia: Lisäksi hän pelasi kuusi ottelua Mestarien liigassa ja yhden ottelun Eurooppa-liigassa. Kesästä 2018 alkaen hän oli lainalla Atalantassa, joka lunasti hänet itselleen kesällä 2020. Hän on pelannut seurassa kauden 2023–2024 loppuun mennessä 196 Serie A -ottelua, joissa hän on tehnyt 44 maalia. Mestarien liigassa hän on pelannut Atalantan joukkueessa 19 ottelua ja tehnyt neljä maalia. Eurooppa-liigassa hän on pelannut Atalantassa 15 ottelua, joissa hän on tehnyt yhden maalin, ja kaudella 2023–2024 hän oli voittamassa Eurooppa-liigan mestaruutta.

### Maajoukkueura
Pašalić olisi voinut edustaa Kroatian lisäksi myös Saksaa, mutta hän valitsi vanhempiensa kotimaan. Hän on edustanut Kroatiaa monissa eri nuorten maajoukkueissa. Kroatian jalkapallomaajoukkueessa Pašalić debytoi syyskuussa 2014 ystävyysottelussa Kyprosta vastaan. Hän kuului päävalmentaja Niko Kovačin alustavaan ryhmään vuoden 2014 MM-kilpailuihin, mutta putosi pois lopullisesta joukkueesta. Kesän 2021 EM-kilpailuissa hän pääsi vaihdosta muutamaksi minuutiksi kentälle alkulohko-ottelussa Englantia vastaan ja teki vaihdosta kentälle tulleena neljännesvälierässä Espanjaa vastaan Kroatian 3–3-tasoitusmaalin pelastaen joukkueensa jatkoajalle, jossa se kuitenkin lopulta hävisi. MM-kilpailuissa 2022 Pašalić pelasi Kroatian pronssia saavuttaneen joukkueen kaikki seitsemän ottelua, joista puolivälierän Brasiliaa ja välierän Argentiinaa vastaan avauskokoonpanossa. Neljännesvälierä Japania vastaan ratkesi rangaistuspotkukilpailussa, jossa Pašalić Kroatian neljäntenä laukojana vei joukkueensa tavoittamattomaan 3–1-johtoon.

Pašalić on pelannut toukokuun 2024 loppuun mennessä 62 A-maaottelua, joissa hän on ollut 28 kertaa avauskokoonpanossa. Hän on tehnyt A-maaotteluissaan kymmenen maalia.

## Lähteet
Ruuben

**Robert Laukkanen**, tunnettu paremmin taiteilijanimellään **Ruuben**, on suomalainen musiikkituottaja. 

Jyväskylästä kotoisin olevan Ruubenin ensimmäinen virallinen tuotanto tapahtui vuoden 2012 marraskuussa julkaistulla Stepan ja Aren yhteisalbumilla *[[...ja naksuvat luupit]]*. Hän on toiminut tuottajana rap-artisti Gettomasalle tämän uran alusta asti, ja heidän yhteistyöstään ovat syntyneet esimerkiksi yhteisalbumi *[[Vellamo LP]]* vuonna 2014 ja Emma-gaalassa ehdokkuuksia saaneita Gettomasan kappaleita. Vuonna 2022 Ruubenille myönnettiin Grammy-palkinnon ehdokkuus tuotannostaan nigerialaisartisti Burna Boyn kappaleella ”Last last”. Hän oli ehdolla myös vuoden tuottajaksi Emma-gaalassa 2023.

## Lähteet
Cindy Burger

**Cindy Burger** (s. 25. marraskuuta 1992) on alankomaalainen tennispelaaja. Parhaimmillaan hän on ollut kaksinpelissä WTA-listan sijalla 189 kesäkuussa 2015 ja nelinpelissä sijalla 237 heinäkuussa 2015. Hän on voittanut urallaan kaksi ITF-turnausta kaksinpelissä.

Burger pelasi WTA-turnauksen pääsarjassa ensimmäisen kerran Bogotán turnauksessa huhtikuussa 2015. Hän hävisi turnauksen avauskierroksella Mónica Puigille.

## Lähteet

## Aiheesta muualla
*
*
RN Regina Maria Pia

**RN Regina Maria Pia** () oli Italian kuninkaallisen laivaston vuonna 1863 vesillelaskettu Regina Maria Pia -luokan ironclad.

## Valmistus

Alus tilattiin Ranskasta La Seyne-sur-Meristä Forges et Chantiers de la Méditerranéelta ja sen köli laskettiin 22. heinäkuuta 1862. Alus laskettiin vesille 28. huhtikuuta 1863 ja se liitettiin laivastoon 17. huhtikuuta 1864.

## Palvelus
Alus poistettiin alusluettelosta vuonna 1904.

## Lähteet
*

### Viitteet
Kuroshio

**Kuroshio** () eli **Japaninvirta** on lämmin merivirta Japanin edustalla Tyynessämeressä. Se on pohjoisen päiväntasaajavirran jatke ja virtaa Filippiinien koillispuolelta Filippiinienmereltä Taiwanin ohi Japanin etelärannikolle ja siellä Jokohaman kohdalla kääntyy itään. Osa virrasta haarautuu Koreansalmen kautta Japaninmereen. Muuten virta jatkaa länteen epämääräisenä Pohjois-Amerikan rannikolle. Sillä on samantapainen lämmittävä vaikutus kuin Golfvirralla.

Kuroshio on hyvin suolainen merivirta. Sen nopeus on n. 0,5–2,5 metriä sekunnissa. Harvinaisemmissa tapauksissa Kuroshion virtausreitti voi muuttua esimerkiksi kaareutumisen (w:tä muistuttavan reitin) seurauksena, jolloin perinteisen virtauksen ohessa voi esiintyä lämpimiä tai kylmiä vastavirtauksia, jotka vaikuttavat säähän, aallokkoon sekä rannikkovesistöjen kalakantoihin.

## Lähteet
Juho Launto

**Juho August Antero Launto** (s. 29. maaliskuuta 1989 Sauvo) on suomalainen yleisurheilija, joka kilpailee 400 metrin aitajuoksussa ja pikajuoksussa. Hän edustaa Turun Urheiluliittoa, ja häntä valmentavat Pasi Teini ja Jani Ratia. Launto on edustanut myös Sauvon Urheilijoita.

Launto on saavuttanut pronssia 4 × 400 metrillä viestijuoksun SM-kisoissa 2015.

## Ennätykset


### Ulkoradat

### Sisäradat

## Lähteet
Labradorinvirta

**Labradorinvirta** on kylmä merivirta, joka alkaa Baffininlahden pohjoisosassa sijaitsevasta Smithinsalmesta, kulkee Kanadan rannikkoa etelään ja tavoittaa Yhdysvaltainkin rannikon. Sen nopeus on n. 0,3–0,6 metriä sekunnissa. Virta kylmentää merkittävästi Labradorin ilmastoa. Siinä ajelehtii jäävuoria ja -lauttoja. Virta on vähäsuolainen.

## Lähteet
Labin

**Labin** on Istrian piirikunnassa Kroatiassa sijaitseva kaupunki. Vuoden 2011 väestönlaskennan mukaan siellä asui 11&nbsp;642 asukasta.

## Historia
Ensimmäinen maininta Labinin paikalla sijainneesta roomalaisesta asutuksesta on vuodelta 285 eaa. Labin oli useita vuosisatoja Istrian tärkeä kaivosteollisuuden keskus. Kaivostoiminta kuitenkin päättyi vuonna 1989, koska kaupunki olisi voinut tuhoutua kaivosten romahduksen seurauksena.

## Lähteet

## Aiheesta muualla
Juho Jäppinen

**Juho Jäppinen** (s. 1976 Jyväskylä) on suomalainen graafinen suunnittelija ja valokuvaaja. Vuonna 2014 Jäppinen sai yhdessä vaimonsa Anna Ruthin kanssa Keski-Suomen rahaston kulttuuripalkinnon Vuonna 2014 Jäppinen palkittiin myös graafisen ilmeen luomisesta pyöräilylle sekä paikallisella että valtakunnallisella tasolla. Vuonna 2015 Jäppinen ja Ruth saivat Keskipohjola-komitean kulttuuripalkinnon julkisten tilojen käytöstä nykytaiteen esilletuomisessa. Juho Jäppinen on osallistunut kymmenien kirjojen ulkoasujen suunnitteluun ja kirjojen taittamiseen sekä ollut mukana esite-, lehti- ja taideprojekteissa ja pitänyt useita valokuvanäyttelyitä.

Juho Jäppisen isä on graafinen suunnittelija ja tietokirjailija Jussi Jäppinen.

## Teoksia
*Kokkola - Karleby: kuvissa = i bilder = in photos = fotoal'bom (Mäntykustannus 2008)
*Jakobstad: i bilder = Pietarsaari: kuvina = in photos = fotoal'bom (Mäntykustannus 2009)
*Lahti: the green design city; Mäntykustannus 2012; 
*Muotokuvia Jyväskylästä; 2012; 

## Lähteet
Lipik

**Lipik** on kaupunki Požega-Slavonian piirikunnassa Kroatiassa. Vuoden 2011 väestönlaskennan mukaan siellä asui 6&nbsp;170 asukasta.

## Historia
Lipik oli miehitetty osaksi Ottomaanien valtakuntaa keskiajalla, kunnes se vapautui miehityksestä vuonna 1691. Lipikiin on perustettu sen ensimmäinen hotelli vuonna 1872. Vuonna 1920 Lipikissä oli noin kuusi hotellia.

## Tunnettuja lipikiläisiä
*Vladimir Velmar-Janković – serbialainen kirjailija

## Lähteet

## Aiheesta muualla
Renault Mascott

**Renault Mascott** on Renault Trucksin vuosina 1999–2010 valmistama kevytkuorma-auto, joka korvasi Renault Messengerin. Ranskassa mallin nimi oli **Master Propulsion** ja Alankomaissa **Master Pro**. Autoa valmistettiin Ranskan Batillyssa.

Renault Mascott esiteltiin vuonna 1999, kaksi vuotta toisen sukupolven Masterin markkinoilletulon jälkeen. Ulkonäöllisestä samankaltaisuudestaan huolimatta tekniikka autoissa oli varsin erilainen. Mascottissa alustarakenteet oli otettu suoraan Iveco Dailysta. Moottori oli asetettu pitkittäin ja voimanvälityksenä oli taka- tai neliveto, kun taas Master oli aina etuvetoinen. Mascottiin oli saatavilla neljä eri akselipituutta (3&nbsp;130, 3&nbsp;630, 4&nbsp;130 tai 4&nbsp;630 mm), ja paino oli versiosta riippuen 3,5–6,5 tonnia. Moottoriksi oli aluksi tarjolla 2,8-litrainen diesel viidellä eri tehovaihtoehdolla (85/105/125/140/145&nbsp;hv).

Mascottia uudistettiin vuonna 2004, vuotta myöhemmin kuin Masteria, ja malli sai samantyylisen ulkoasun, kojetaulun ja sisustuksen. Moottoriksi tuli Nissan Patrolin 3,0-litrainen diesel 115- tai 156-hevosvoimaisena. Vuonna 2007 moottoria uusittiin, ja se toimitettiin joko 130 tai 150 hevosvoiman versiona.   

## Lähteet

## Aiheesta muualla
Allikkomalluaiset

**Allikkomalluaiset** (*Cymatia*) on pikkumalluaisten heimoon kuuluva suku. Siihen kuuluvilla lajeilla on suuret silmät ja otsa on erittäin kaareva. pää on etuselkää leveämpi. Etuselkä on väriltään ruskea. Lajeja tavataan järvissä ja lammissa.

## Lähteet

## Aiheesta muualla
* Laji.fi: ''Cymatia''
*Funet:  Allikkomalluaiset (''Cymatia'')
* UniProt: Taxonomy - ''Cymatia'' 
* Global Biodiversity Information Facility (GBIF): ''Cymatia'' 
* Iowa State University, Bug Guide: Genus ''Cymatia''
Laikkumalluainen

**Laikkumalluainen** (*Notonecta glauca*) tai **isomalluainen** tai **suurmalluainen** on noin 15–16 millimetriä pitkä, ruskeanvärinen ja punasilmäinen monenlaisissa sisävesissä elävä malluainen. Parhaiten isomalluainen viihtyy kasvillisesti rikkaissa lammissa ja allikoissa, missä se ui tavallisesti vatsapuoli ylöspäin. Isomalluaisen toukka on vihreä tai valkeankirjava. Isomalluainen on peto ja se saalistaa vedenpinnan värähtelyn avulla. Saavuttuaan värähtelylähteen lähelle se hyökkää näönvaraisesti. Isomalluainen erittää puremassaan myrkyllistä eritettä ja aiheuttaa ihmistä purressaan voimakasta kirvelyä. Se voi saada saaliikseen suhteellisen isoja eläimiä, kuten kalanpoikasia. Sen levinneisyysalue ulottuu Etelä-Lappiin saakka ja sitä esiintyy lammissa, järvissä ja hitaasti virtaavissa joissa.

## Lähteet

## Aiheesta muualla
*Isomalluainen Arkivessa 
*Laikkumalluainen laji.fi-palvelussa
RN San Martino (1863)

**RN San Martino** () oli Italian kuninkaallisen laivaston vuonna 1863 vesillelaskettu Regina Maria Pia -luokan ironclad.

## Valmistus

Alus tilattiin Ranskasta La Seyne-sur-Meristä Forges et Chantiers de la Méditerranéelta ja sen köli laskettiin 22. heinäkuuta 1862. Alus laskettiin vesille 21. syyskuuta 1863 ja se liitettiin laivastoon 9. marraskuuta 1864.

## Palvelus
Alus poistettiin alusluettelosta vuonna 1903.

## Lähteet
*

### Viitteet
Taikakaruselli

**Taikakaruselli** (engl. The Magic Roundabout tai The Magic Carousel, ransk. Le Manège enchanté) on Serge Danotin luoma brittiläis-ranskalainen piirrossarja.
Glina (kaupunki)

**Glina** on kaupunki Sisak-Moslavinan piirikunnassa Kroatiassa. Vuoden 2018 arvion mukaan siellä asui 6&nbsp;824 asukasta. Glinan asukkaista 25 prosenttia on yli 64-vuotiaita. Vuosina 2011–2018 sen väkiluku laski 26,5 prosenttia.

## Historia
Ensimmäinen maininta Glinasta on vuodelta 1284. Heti keskiajalla Glina oli Ottomaanien valtakunnan alla, mutta vapautui vallasta vuonna 1797. Toisessa maailmansodassa Glina sai huomiota Glinan verilöylyn vuoksi. Jugoslavian hajoamissodissa Glina kärsi vaurioita Operaatio Myrskyn takia.

## Lähteet
Härmäsienet

**Härmäsienet** (*Erysiphales*) on kotelosieniin kuuluva mikrosienten lahko. Sen ainoa heimo **Erysiphaceae** sisältää 19 sukua ja 769 lajia. Ne ovat loisia, jotka kasvattavat isäntäkasvin pinnalle vaaleaa, härmämäistä kalvoa. Alkukesästä lähtien mikrokannattimiin muodostuu mikroskooppisen pieniä kuroumia, joiden avulla sieni leviää, ja loppukesällä alkaa muodostua pieniä, tummina pisteinä kasvin pinnalla havaittavia kotelorakkoja, jotka on tarkoitettu talvehtimiselimiksi ja joissa muodostuvat koteloitiöt. Härmäsienet aiheuttavat moniin viljelyskasveihin härmäksi kutsuttuja kasvitauteja, joiden torjunta on vaikeata.

## Suvut
* *[[Arthrocladiella]]*
* Heinänhärmät (*Blumeria*)
* Härmät (*Erysiphe*)
* *[[Euoidium]]*
* *[[Fibroidium]]*
* Kolohärmät (*Golovinomyces*)
* *[[Leveillula]]*
* *[[Microsphaera]]*
* Myöhähärmät (*Neoërysiphe*)
* Isohärmät (*Phyllactinia*)
* Haituhärmät (*Podosphaera*)
* *[[Pseudoidium]]*
* Vaahteranhärmät (*Sawadaea*) 
* *[[Sphaerotheca]]*
* *[[Uncinula]]*

## Lähteet

## Aiheesta muualla
*Laji.fi: Härmäsienet (''Erysiphales'')
*Laji.fi: Erysiphaceae
*Ville Heiskanen: Härmäsienet (Erysiphales) Kumpulan kasvitieteellisen puutarhan kokoelmakasveilla, Maisteritutkielma, Helsingin yliopisto, Maatalous-metsätieteellinen tiedekunta, heinäkuu 2017 (pdf)
*UniProt, taxonomy: Erysiphales
Keltinmäen koulu

**Keltinmäen koulu** on peruskoulun kuusi ensimmäistä luokkaa käsittävä koulu (niin sanottu alakoulu) Jyväskylän Keltinmäessä osoitteessa Keltinmäentie 11. Koulun rehtori on Päivi Pitko. Koulu on perustettu vuonna 1977. Oppilaita tulee Keltinkeskuksesta, Myllyjärveltä, Ylä-Myllyjärveltä, Mäyrämäestä, Mustalammelta sekä Taka-Keljosta.

Lukuvuonna 2018–2019 Keltinmäen koulussa on noin 360 oppilasta. Koulussa on 17 yleisopetuksen luokkaa ja neljä erityisopetuksen luokkaa.

## Lähteet
Akonpohja

**Akonpohja** on Parikkalan kylä ja entisen Saaren kunnan keskustaajama. Taajaman väkiluku on hieman alle 300 ja pinta-ala 1,25&nbsp;km². Asukasluvultaan Akonpohja on Parikkalan kolmanneksi suurin taajama Parikkalan kirkonkylän ja Särkisalmen jälkeen.

Akonpohja sijaitsee noin 20&nbsp;km:n päässä Parikkalan keskustasta valtatie 6:n ja Saaren kirkonkylään johtavan Saarentien risteyksessä. Saaren rautatieasema sijaitsee noin kilometrin päässä kylästä. Kylän halki virtaa Jumalanjoki.

Akonpohjassa on tärkeimmät peruspalvelut, muun muassa Sale-kauppa, apteekki, ala-asteen koulu, kirjasto ja vanhainkoti. Akonpohjan postinumero on nykyisin 59510 Saari, aiemmin nimiosa oli Maironiemi.

## Lähteet
Puolivesiluteet

**Puolivesiluteet** (Gerromorpha) on luteisiin kuuluva osalahko. Siihen kuuluvat lajit elävät vesiympäristössä tai veden ja maan rajalla. Puolivesiluteisiin kuuluu varsin vaihteleva joukko lajeja.

## Luokitus
* Yläheimo Gerroidea
** Heimo Vesimittarit Gerridae
*** Alaheimo Cylinrostethinae
*** Alaheimo Eotrechinae
*** Alaheimo Gerrinae
*** Alaheimo Halobatinae
*** Alaheimo Ptilomerinae
*** Alaheimo Rhagadotarsiinae
*** Alaheimo Trepobatiinae
** Heimo Vetiäiset Veliidae
*** alaheimo Microveliinae
*** Alaheimo Perittopinae
*** Alaheimo Rhagoveliinae
*** Alaheimo Veliinae

* Yläheimo Hebroidea
** Heimo Punkkiaiset Hebridae
*** Alaheimo Hebrinae
*** Alaheimo Hyrcaninae

* Yläheimo Hydrometroidea
** Heimo Hiipparit Hydrometridae
*** Alaheimo Hydrometrinae

* Yläheimo Mesovelioidea
** Heimo Kelliäiset Mesoveliidae
*** Alaheimo Mesoveliinae

## Lähteet

## Aiheesta muualla
*  Miksi kalat eivät syö vesimittareita? *Suomen Luonto* 2013
* http://tolweb.org/Gerromorpha/10811
Vuoripensassieppo

**Vuoripensassieppo** (*Peneothello sigillata*) on pensassieppojen heimoon kuuluva varpuslintu.

## Levinneisyys
Vuoripensassieppoa tavataan Uuden-Guinean saarella Indonesiassa ja Papua-Uudessa-Guineassa. Lajin on raportoitu olevan suurimmaksi osaksi yleinen, ja sen kanta on vakaa. Se on luokiteltu elinvoimaiseksi.

## Lähteet
RN Ancona (1864)

**RN Ancona** () oli Italian kuninkaallisen laivaston vuonna 1864 vesillelaskettu Regina Maria Pia -luokan ironclad.

## Valmistus

Alus tilattiin Ranskasta Bordeaux'sta Arman Fréresiltä, missä köli laskettiin 11. elokuuta 1862. Alus laskettiin vesille 17. lokakuuta 1864 ja liitettiin laivastoon huhtikuussa 1866.

## Palvelus
Alus poistettiin alusluettelosta vuonna 1903.

## Lähteet
*

### Viitteet
Samsung Galaxy Note II

**Samsung Galaxy Note II (GT-N8000)** on Samsung Electronicsin 27. syyskuuta 2012 julkaisema älypuhelin, jossa on esiasennettuna Android 4.1.1 (Jellybean) -käyttöjärjestelmä.

## Tekniset tiedot
### Muotoilu
Samsung Galaxy Note II -älypuhelimessa on 5,5-tuumainen näyttö HD-resoluutiolla.

### Fyysiset osat
Laitteesta löytyy Samsungin oma Exynos 4 Quad 4412 -neliydinprosessori. Laitteessa on 2 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 64 gigatavun microSD-kortilla.

#### Kamerat ja multimedia
Laitteessa on 8 megapikselin takakamera. Etukameran tarkkuus on puolestaan 1,9 megapikseliä.

Videokuvaus voidaan tehdä 1080p (Full HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Android 4.1.1 (Jellybean).

Myöhemmin laitteeseen on tullut päivitys Android 4.4.2 (KitKat) -versioon.

## Lähteet
* PhoneArena.com: Samsung Galaxy Note II
Savupensassieppo

**Savupensassieppo** (*Peneothello cryptoleuca*) on pensassieppojen sukuun kuuluva varpuslintu.

## Levinneisyys
Savupensassieppoa tavataan Uuden-Guinean saarella Indonesiassa. Se on luokiteltu elinvoimaiseksi.

## Lähteet
Markus Teijula

**Markus Aleksander Teijula** (s. 30. tammikuuta 1998 Naantali) on suomalainen juoksija. Hän kilpailee keskimatkojen juoksussa ja pikajuoksussa. Teijula edustaa Turun Urheiluliittoa, ja häntä valmentaa Toni Huppunen. Vuoteen 2023 asti hän edusti Naantalin Löylyä.

Kalevan kisoissa 2015 Teijula saavutti SM-pronssia 800 metrillä. Hän oli Kalevan kisojen nuorin miesten kestävyysjuoksumitalisti 40 vuoteen. Vuoden 2016 Kalevan kisoissa hän uusi pronssinsa. Sisäratojen SM-kisoissa 2016 Teijula saavutti 400 metrillä pronssia. Hallikaudella 2017 Teijula voitti aikuisten sisäratojen Suomen mestaruuden sekä 400 että 800 metrillä. Vuoden 2018 kisoissa hän sai pronssia 800 metrillä. Jyväskylän Kalevan kisoissa 2018 Teijula voitti Suomen-mestaruuden sekä 400 metrillä että 800 metrillä. Vuoden 2019 sisäratojen SM-kisoissa hän voitti kultaa 800 metrillä ja pronssia 400 metrillä. Kalevan kisoissa 2019 hän voitti kultaa 800 metrillä. Kalevan kisoissa 2021 hän sai samalla matkalla pronssia. Viestijuoksun SM-kilpailuissa hän on saavuttanut 4&nbsp;×&nbsp;400&nbsp;metrin viestissä hopeaa 2019 ja pronssia 2025, 4&nbsp;×&nbsp;800&nbsp;metrin viestissä kultaa 2018, hopeaa 2019 ja pronssia 2025 sekä 4&nbsp;000&nbsp;metrin viestissä pronssia 2024. 

Teijula karsiutui 800 metrin välierissä Grosseton alle 20-vuotiaiden EM-kilpailuissa 2017 ja saman matkan alkuerissä Gävlen alle 23-vuotiaiden EM-kilpailuissa 2019. Aikuisten maaotteluissa hän on kilpaillut vuodesta 2016 lähtien ja sijoittunut parhaimmillaan 800 metrillä toiseksi Suomi–Ruotsi-maaottelussa 2018 ja hallimaaottelussa 2019.

Teijulan hallissa 400 metrillä juoksema 48,80 oli sisäratojen 19-vuotiaiden Suomen ennätys vuoteen 2025 saakka. Harvinaisemmalla matkalla, 600 metriä, Teijulalla on 19- ja 22-vuotiaiden Suomen ennätys 1.17,74.

## Henkilökohtaiset ennätykset
### Ulkoradat

### Sisäradat

Lähde

## Lähteet
Pikkupensassieppo

**Pikkupensassieppo** (*Peneothello bimaculata*) on pensassieppojen heimoon kuuluva varpuslintu.

## Levinneisyys
Pikkupensassieppoa tavataan Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi.

## Lähteet
Simone Wiklund

**Simone Anna Katarina Wiklund** (s. 10. huhtikuuta 1992 Uusikaarlepyy) on suomalainen yleisurheilija, jonka päälaji on 400 metrin juoksu. Hän edustaa IF Nykarlebynejdeniä, ja häntä valmentavat Ingvar Wiklund sekä Petra Stenman.

Wiklund saavutti SM-pronssia 400 metrillä Kalevan kisoissa 2015. 4 × 400 metrin viestissä hän on saavuttanut SM-hopeaa 2013 sekä SM-pronssia 2012 ja 2015. Sisäradoilla Wiklund on saavuttanut SM-pronssia 4 × 300 metrin viestissä 2012.

Wiklundin ennätys 400 metrillä on 56,20 (Porissa 1. elokuuta 2015) ja sisäradoilla 59,56 (Helsingissä 15. helmikuuta 2014).

## Lähteet
1. HNLŽ

**Kroatian naisten ykkösliiga** eli **Prva hrvatska nogometna liga za žene** on Kroatian naisten jalkapallon korkein sarjataso. Sarja on perustettu vuonna 1992 Jugoslavian hajottua. Sarjan hallitseva mestari on ŽNK Split, mutta sarjan ylivoimaisesti menestynein seura on ŽNK Osijek, joka on voittanut yhteensä 24 mestaruutta.

## Joukkueet kaudella 2019–2020

*ŽNK Agram
*ŽNK Dinamo Zagreb
*ŽNK Katarina Zrinski
*ŽNK Lepoglava
*ŽNK Neretva
*ŽNK Osijek
*ŽNK Split
*ŽNK Viktorija

## Mestarit

* 1992 Dinamo-Maksimir
* 1993 ŽNK Zagreb
* 1994 Osijek
* 1995 Osijek
* 1996 Osijek
* 1997 Osijek
* 1998 Osijek
* 1999 Osijek
* 2000 Osijek
* 2001 Osijek
* 2002 Osijek
* 2003 Osijek

* 2004 Dinamo-Maksimir
* 2005 Dinamo-Maksimir
* 2006 Dinamo-Maksimir
* 2007 Osijek
* 2008 Osijek
* 2009 Osijek
* 2010 Osijek
* 2011 Osijek
* 2012 Osijek
* 2013 Osijek
* 2014 Osijek
* 2015 Osijek

* 2016 Osijek
* 2017 Osijek
* 2018 Osijek
* 2019 Split
* 2020–21	Osijek (23)	
* 2021–22	Split (3) 
* 2022–23	Osijek (24)

## Lähteet
Vesiluteet

**Vesiluteet** (Nepomorpha) on luteisiin kuuluva osalahko. Siihen kuuluvat pikkumalluaiset (Corixidae), malluaiset (Notonectidae), virtaluteet (Aphelocheiridae), jättivesiluteet (Belostomatidae) ja vesiskorpionit (Nepidae).

## Lähteet

## Aiheesta muualla
* http://www.ncbi.nlm.nih.gov/pmc/articles/PMC4030475
ŽNK Osijek

**Ženski nogometni klub Osijek** on jalkapalloseura Osijekin kaupungista Itä-Kroatiasta. Seura pelaa Kroatian naisten korkeimmalla sarjatasolla 1. HNLŽ:ssä. Seura on voittanut Kroatian mestaruuden 24 kertaa. 

## Lähteet
Vallentunan kirkko

**Vallentunan kirkko** on Ruotsissa Vallentunan kunnassa sijaitseva kirkkorakennus. Se on rakennettu 1100-luvun lopussa pääosin harmaakivestä. Alkuperäiset suunnitelmat edustivat romaanista tyyliä.

Sakaristo on rakennettu 1200-luvulla. 1400-luvulla pidennettiin kuoria ja rakennettiin asehuone. Vanhasta sisustuksesta ei ole jäljellä paljoakaan. 

Kirkko vahingoittui pahasti vuonna 1857 salaman sytyttämässä tulipalossa, jonka jälkeen rakennusta on kunnostettu useita kertoja. Kirkonkellot sulivat ja ne jouduttiin valamaan uudestaan. Tulipalon jälkeen rakennus sai nykyisen ulkonäkönsä. Vanhaa ulkonäköä palautettiin 1937 tehdyssä arkkitehti Evert Millesin suunnittelemassa restauroinnissa. 

Evert Milles on suunnitellut myös kirkon länsipuolella sijaitsevan siunauskappelin vuonna 1951. Kirkon ympäristössä sijaitsee useita riimukiviä. 

## Lähteet

## Aiheesta muualla

* Kirkon esittely seurakunnan kotisivuilla  
* Bebyggelseregistret 
* Riimukivien esittely
Haagin rauhankonferenssit

**Haagin rauhankonferenssit** olivat Haagissa vuosina 1899 ja 1907 pidetyt kaksi rauhankonferenssia. 

Aloitteen vuoden 1899 konferenssin järjestämiseksi antoi Venäjän keisari Nikolai II, ja mukana siinä olivat merkittävimmät Euroopan maat sekä eräät merkittävät muut maat, kuten Yhdysvallat, Kiina ja Japani. Konferenssin saavutuksista tärkeimpiä oli yleissopimus, joka koski kansainvälisten ristiriitojen selvittämistä rauhanomaisesti ja jonka perusteella perustettiin Haagiin pysyvä välitystuomioistuin. 

Toinen kokous vuonna 1907 järjestettiin 15. kesäkuuta – 18. lokakuuta Yhdysvaltain presidentti Theodore Rooseveltin aloitteesta, ja siihen osallistui 44 maata. Kokouksessa allekirjoitettiin 13 yleissopimusta. Niiden tavoitteena oli sodankäynnin inhimillistäminen. Sopimukset koskivat myös väkivallan käytön rajoittamista sopimukseen perustuvia velkoja haettaessa. Suomi allekirjoitti useimmat säännöt 1920-luvulla.

## Katso myös
*Geneven sopimukset

## Lähteet

## Aiheesta muualla

* 50 vuotta on kulunut ensimmäisestä rauhankongressista, Kuva, 05.07.1939, nro 14, s. 9, Kansalliskirjaston digitaaliset aineistot
Heidi Erkinheimo

**Heidi Katriina Erkinheimo** (s. 3. heinäkuuta 1994 Seinäjoki) on suomalainen yleisurheilija, jonka päälaji on korkeushyppy. Hän edustaa Seinäjoen Seudun Urheilijoita, ja häntä valmentaa Vesa Rantanen.

Erkinheimo on saavuttanut korkeushypyssä SM-pronssia Kalevan kisoissa 2015 ja sisäratojen SM-kilpailuissa 2015. Hänen ennätyksensä on ulkona 182 (Seinäjoella 10. elokuuta 2014) ja sisäradoilla 183 (Tampereella 22. helmikuuta 2015).

## Lähteet
Heidi Nokelainen

**Heidi Aino Elina Nokelainen** (s. 30. syyskuuta 1990 Rautjärvi) on suomalainen keihäänheittäjä. Hän edustaa Joensuun Katajaa ja häntä on valmentanut vuodesta 2020 lähtien Harri Laiho. Aikaisemmin häntä ovat valmentaneet Marjut Rita, Olavi Parjanen (2010–2018) ja Heli Rantanen (2018–2020). Vuoteen 2016 asti Nokelainen edusti Simpeleen Urheilijoita.

Nokelainen saavutti SM-hopeaa hallissa vuosina 2011 ja 2014. Porin Kalevan kisoissa 2015 hän saavutti keihäänheitossa pronssia tuloksella 57,04 m. Ensimmäisen Suomen-mestaruutensa Nokelainen voitti Oulussa 2016 ennätyksellään 60,98 m. Amsterdamin EM-kilpailuissa Nokelainen karsiutui loppukilpailusta. Jyväskylän Kalevan kisoissa 2018 hän sai pronssia. Lappeenrannan Kalevan Kisoissa 2019 Nokelainen heitti kauden parhaansa 58,70 m ja voitti toisen Suomen-mestaruutensa.

Suomi–Ruotsi-maaottelun Nokelainen on voittanut vuonna 2015. Gwangjun universiadeissa 2015 hän oli yhdeksäs.

Nokelaisen ennätys on Lappeenrannan eliittikisoissa elokuussa 2016 heitetty 62,13 metriä.

Nokelainen asuu Helsingissä ja opiskeli kieltenopettajaksi Itä-Suomen yliopistossa pääaineenaan saksan kieli.

## Tilastoja
:Lähde: Tilastopaja

### Parhaat tulokset
:*10 parhaan tuloksen keskiarvo 60,08* 
*62,13 (1) Lappeenranta 27.8.2016
*60,98 (1) Oulu	23.7.2016
*60,87 (1) Joensuu 30.7.2016
*60,82 (1) Kuortane 25.6.2016
*60,43 (1) Lahti 15.7.2020
*59,86 (2) Joensuu 23.7.2015
*59,69 (2) Tampere 3.9.2016
*58,78 (2) Lahti 14.7.2016
*58,70 (1) Lappeenranta 3.8.2019
*58,55 (2) Pihtipudas 2.7.2017

### Kausien parhaat heitot
*2005 32,36 Kuusankoski 17.9.
*2006 39,70 Joensuu 15.7.
*2007 41,87 Rakvere EST 28.8.
*2008 44,34 Savonlinna 10.5.
*2009 47,91 Riihimäki 16.8.
*2010 37,46 Imatra 27.7.
*2011 49,87 Joensuu 27.7.
*2012 47,50 Savonlinna 10.7.
*2013 54,56 Tampere 25.8.
*2014 57,28 Joensuu 24.7.
*2015 59,86 Joensuu 23.7.
*2016 **62,13 Lappeenranta 27.8.**
*2017 58,55 Pihtipudas 2.7.
*2018 57,55 Lappeenranta 23.8.
*2019 58,70 Lappeenranta 3.8.
*2020 60,43 Lahti 15.7.

## Lähteet
Edsbergin linna

**Edsbergin linna** on Ruotsissa Sollentunan kunnassa sijaitseva rakennus. 

Gabriel Bengtsson Oxenstierna perusti useammasta tilasta vuonna 1647 Edsbackan säterin, jota alettiin kutsua 1700-luvulla Edsbergiksi. Eversti Thure Gustaf Rudbeck osti paikan 1757, antoi purkaa ja vanhemman rakennuksen ja rakennutti tilalle nykyisen kartanorakennuksen, joka valmistui noin vuonna 1760. Kaksikerroksinen mansardikattoinen rakennus on rakennettu tiilistä.

Ei ole tiedossa, että kuka on suunnitellut Edsbergin. Jean-Eric Rehniä on oletettu arkkitehdiksi, mutta myöhemmin on ehdotettu myös Carl Hårlemania, vaikka hän oli jo kuollut Edsbergin rakennustöiden alkaessa. Vuoden 1760 rakennustöiden yhteydessä perustettiin puutarha ranskalaiseen barokkityyliin. Suurin osa alkuperäisestä puutarhasta on hävinnyt, mutta eteläosa on rakennettu uudestaan vanhaa suunnitelmaa muistuttavaan tapaan.

Edsberg oli melkein kaksisataa vuotta Rudbeckin suvun omistuksessa ja se myytiin Sollentunan kunnalle vuonna 1955.

## Lähteet
* Stockholms läns museum: Edsbergs slott - Edsbacka 

## Aiheesta muualla

* Slottsguiden
Kotiranta (sukunimi)

**Kotiranta** tarkoittaa kaupunginosaa Vaasassa ja se on myös sukunimi:

*Antti Kotiranta (1930–2010), hammaslääkäri, päätoimittaja, Hammaslääkäriliiton puheenjohtaja
*Eino Otto Kotiranta (1885–1954), toimittaja ja sosiaalidemokraattinen poliitikko
*Jalmari Kotiranta (1886–1930), punaupseeri
*Kai Kotiranta (s. 1968), asianajaja
*Mika Kotiranta (s. 2000), kestävyysjuoksija
*Pentti Kotiranta (1951–2011), pianisti ja urkuri
*Kosti Kotiranta (1957–2015), näyttelijä 

Digi- ja väestötietoviraston tietojen mukaan syyskuussa 2024 Suomessa oli 831 Kotirantaa.

## Lähteet
Klapa

**Klapa** on perinteinen a cappella -laulumuoto, joka on peräisin Dalmatiasta, Kroatiasta. Laulujen aiheet koskettavat usein rakkautta, viiniä, kotimaata ja merta. Musiikin tärkeimmät elementit ovat harmonia ja melodia. Rytmillä on vain harvoin suurta merkitystä.

Klapa-yhtyettä johtaa tenorilaulaja, jota seuraa muita tenoreita sekä baritoni- ja bassolaulajia. Esityksen aikana laulajat ovat järjestäytyneet puoliympyrän muotoon ja johtava tenori aloittaa laulamisen. Tavoitteena on saavuttaa paras mahdollinen äänien sekoitus. Laulajat käyttävät kurkkuääniä, nasaalisia puoliääniä ja falsettilaulantaa. Esiintyminen on vapaata laulantaa ilman nuottikirjoituksen apua.

Klapa voidaan jakaa kolmeen eri tyyliin. Tietoa ”perinteistä klapasta” jaetaan suullisesti. ”Juhlaklapa” on puolestaan virallisemmin määritelty tyyli, joka keskittyy esiintymisiin. ”Nykyikaista klapaa” nuoret laulajat oppivat esiintymisiin osallistumalla ja äänityksiä kuuntelemalla.

Unesco listasi klapan vuonna 2012 aineettoman kulttuuriperinnön luetteloonsa.

## Lähteet

## Aiheesta muualla
*
Eira Käär

**Eira Eeva-Liisa Käär** (o.s. **Virtanen**; 28. kesäkuuta 1918 Tampere – 27. kesäkuuta 2015 Helsinki) oli suomalainen keramiikkataiteilija. Hän työskenteli Arabian tehtaalla vuosina 1946–1957, ensin taideosastolla 1946–1947, jossa hän teki uskonnollisaiheisia seinälaattoja, sitten koristesuunnittelijana taideteollisuusosastolla, jossa hän teki seinälautasten koristeita sekä myös tunnetun sarjatuotteena yhdessä Leena Vuorisen ja Olga Osolin kanssa tehdyn "Tarina"-sarjan.

## Lähteet
Konavle

**Konavle** on kunta ja historiallinen alue eteläisimmässä Kroatiassa Dubrovnik-Neretvan piirikunnassa, missä se rajoittuu Bosnia ja Hertsegovinaan ja Montenegroon. Alue on maatalousvaltaista seutua, jossa on useita pieniä kyliä. Alueen näkymää hallitsee Dinaarisiin alppeihin kuuluva Snijeznican vuoristo, sekä sen korkein huippu 1234 metriä korkea Ilija. Vuoristosta tulevalla vedellä kastellaan viljeltävät alueet, sekä muinoin sillä on myös pyöritetty vesimyllyjä. Alueen suurin asutus- ja hallintokeskus on Adrianmeren rannikolla oleva Cavtat, joka tunnettiin antiikin Epidauroksena. Kunnan eteläisin osa on kapea Prevlakan niemimaa.  Konavlen alueella sijaitsee myös Dubrovnikin lentoasema.

## Konavlen kylät
Konavlen kuntaan kuuluu 33 kylää. Ne ovat Brotnice, Cavtat, Čilipi, Duba Konavoska, Dubravka, Dunave, Drvenik, Đurinići, Gabrile, Gruda, Jesenice, Komaji, Kuna Konavoska, Lovorno, Ljuta, Mihanići, Mikulići, Močići, Molunat, Obod, Pavlje Brdo, Pločice, Poljice, Popovići, Pridvorje, Radovčići, Stravča, Šilješki, Uskopje, Vitaljina, Vodovađa, Zastolje ja Zvekovica.

## Lähteet

## Aiheesta muualla
Lounaispuisto

**Lounaispuisto** on puisto Jyväskylän keskustassa Minna Canthin kadun ja Seminaarinkadun risteyksessä. Puistossa on muun muassa kioski-kahvilarakennus, Olavi Kivimaan suunnittelema esiintymislava ja leikkipuisto. Siellä järjestetään kesä-, heinä- ja elokuussa lauluiltoja ja puistotansseja. Ensimmäiset ehdotukset puiston rakentamiseksi tehtiin 1860-luvulla. Puisto oli Jyväskylän seminaarin hallussa, ja Jyväskylän kaupunki lahjoitti seminaarille taimia istutettaviksi puistoon. 1880-luvulta lähtien puisto tuli tunnetuksi siellä järjestetyistä laulujuhlista.

## Lähteet
Cygnaeuksenpuisto

**Cygnaeuksenpuisto** on puisto Jyväskylän keskustassa Vapaudenkadun ja Cygnaeuksenkadun risteyksessä. Siellä on Ville Vallgrenin veistämä Uno Cygnaeuksen patsas. Puisto perustettiin 1800- ja 1900-lukujen vaihteessa paikalle, jolla oli ollut vuonna 1888 purettu Jyväskylän vanha kirkko. Puistossa on myös kirkon muistomerkki. Puiston alle jäänyt vanha kirkkomaa on suojeltu muinaismuistolailla.

## Lähteet
Emilijo Kovačić

**Emilijo Kovačić** (s. 11. tammikuuta 1968 Zadar, Kroatian ST, Jugoslavia) on kroatialainen kilpauransa päättänyt koripalloilija.

Kroatian itsenäistyttyä Kovačić saavutti sen maajoukkueessa EM-pronssia Saksasta 1993. Hän edusti Kroatiaa myös vuosien 1997 ja 2001 EM-turnauksissa.

## Lähteet
* Profiili archive.fiba.com 
* Profiili euroleague.net 

### Viitteet
Salla Sipponen

**Salla Maaria Sipponen** (s. 13. maaliskuuta 1995 Keuruu) on suomalainen kiekonheittäjä. Hän edustaa Tampereen Pyrintöä, ja häntä valmentaa Anssi Mäkinen. Vuoteen 2022 asti hän edusti Keuruun Kisailijoita. Vuoteen 2018 asti häntä valmensi Jukka Vilkkilä ja vuosina 2018–2021 Jorma Haaranen ja Tanja Komulainen.

Sipponen sijoittui kymmenenneksi Oregonin alle 20-vuotiaiden MM-kilpailuissa 2014 ja viidenneksi alle 23-vuotiaiden EM-kilpailuissa 2017. Hän karsiutui loppukilpailusta Rietin alle 20-vuotiaiden EM-kilpailuissa 2013, Tallinnan alle 23-vuotiaiden EM-kilpailuissa 2015, Amsterdamin EM-kilpailuissa 2016, Berliinin EM-kilpailuissa 2018, kesäuniversiadeissa 2019, Eugenen MM-kilpailuissa 2022, Münchenin EM-kilpailuissa 2022, Budapestin MM-kilpailuissa 2023 sekä Rooman EM-kilpailuissa 2024.

Sipponen on voittanut Kalevan kisoissa Suomen-mestaruuden vuosina 2016, 2017, 2019, 2020, 2021, 2022, 2023 ja 2024. SM-hopeaa hän saavutti 2015. Kiekonheiton talvimestaruuskilpailuissa hän voitti SM-kultaa 2018 ja 2019 ja hopeaa 2020. Hän on voittanut Suomi–Ruotsi-maaottelun kiekkokilpailun 2016, 2017, 2019, 2020, 2021 ja 2022. Hänen ennätyksensä on ulkona 60,58 (Kööpenhaminassa 16. kesäkuuta 2022) ja hallissa 59,70 (Tampereella 24. helmikuuta 2021).

Salla Sipponen ilmoitti päättävänsä urheilu-uransa kauden 2024 jälkeen.

## Lähteet

## Aiheesta muualla
Neuvosenniemi

**Neuvosenniemi** on Oulujärveen pohjoisesta työntyvä niemi Ärjänselän ja Martinkaarto-nimisen lahden välissä Paltamossa. Neuvosenniemeen kuuluu pieniä niemiä kuten länteen haarautuvat Tasaisenniemi, Ahoniemi, Pöksänniemi ja Pikku Honkaniemi sekä itään haarauvat Karppisenniemi, Heponiemi, Martinniemi ja Pöksänniemi. Niemeen työntyy lännestä Karppisenlahti. Toukasta Neuvosenniemen erottaa Toukansalmi.
Kivioja

**Kivioja** on muun muassa seuraavien henkilöiden sukunimi (suomalaisia, ellei toisin mainita):
 
* Hannu Kivioja (s. 1963), näyttelijä
* Harald Kivioja (1908–1978), virolainen urheiluampuja
* Henri Kivioja (s. 1986), jääkiekkoilija
* Jarno Kivioja (s. 1982), seiväshyppääjä
* Jenni Kivioja (s. 1987), seitsenottelija
* Kreeta-Maria Kivioja (s. 1986), toimittaja ja uutisankkuri
* Liisi Kivioja (o.s. *Kari*, ent. *Paakkari*, 1859–1925), kansakoulunopettaja, pankinjohtaja ja Suomalaisen puolueen kansanedustaja 
* Mauno Kivioja (1941–2018), opettaja, kuvanveistäjä ja mitalien suunnittelija
* Olli Kivioja (1925–2018), sotilaslentäjä, kirurgi ja lääkintöneuvos, Vilho Kiviojan poika
* Pasi Kivioja (s. 1974), toimittaja, viestintäyrittäjä ja vapaa kirjoittaja
* Vilho Kivioja (1896–1977), pappi, opettaja, rehtori, päätoimittaja ja Maalaisliiton kansanedustaja
* Ville Kivioja (s. 1990), matemaatikko, kiekonheittäjä

;entinen nimi
* Helena Takalo (o.s. *Kivioja*, s. 1947), kilpahiihtäjä, maailmanmestari ja olympiavoittaja

;kuvitteellisia henkilöitä
* Lauri Kivioja, Väinö Linnan kirjasarjassa *Täällä Pohjantähden alla*
* Vihtori Kivioja, Väinö Linnan kirjasarjassa *Täällä Pohjantähden alla*
Lehtosaari

**Lehtosaari** on seuraavien suomalaisten sukunimi:

* Jukka Lehtosaari (1889–1939), kansanedustaja (SDP), SKP:n puheenjohtaja ja Neuvostoliittoon loikannut vasemmistopoliitikko
* Markku Lehtosaari (s. 1947), matkailuyrittäjä ja kansanedustaja (kesk.)
* Pekka Lehtosaari (s. 1961), elokuvakäsikirjoittaja, -ohjaaja ja ääninäyttelijä
* Pentti Lehtosaari (s. 1967), jääkiekkoilija

Lehtosaari voi tarkoittaa myös paikkaa, esimerkiksi:
* Lehtosaari, Kuopion Rönön kaupunginosassa sijaitseva saari
Opinmäen kampus

**Opinmäki** on koulutuskeskus Espoon Suurpellossa. Koulukeskuksessa on tilat kansainväliselle koululle, suomenkieliselle peruskoululle, varhaiskasvatukselle, liikuntahalli sekä tilat Suurpellon kirjastolle, työväenopistolle ja nuorisotoimelle. Opinmäessä on kaksi peruskoulua, englanninkielinen Espoo International School ja suomenkielinen Olarin koulu. Keskus otettiin käyttöön 12. elokuuta 2015, jolloin tiloissa aloittivat opintonsa myös Päivänkehrän koululaiset, jotka siirtyivät Opinmäen väistötiloihin puoleksitoista vuodeksi. Olarin koulusta luokat 1.–5. aloittivat opiskelun elokuussa 2017 Opinmäen kiinteistössä. 

Opinmäen kampuksesta on mahdollisuus kaikkien vuokrata tiloja moneen eri käyttöön arkisin ja viikonloppuisin. Liikuntahallin iltakäyttäjinä toimivat harrasteseurat: Blue and white, Esbo Bollklubb, Espoon telinetaiturit, Espoon voimistelu ja liikuntayhdistys, FC Honka, Golden Futsal Team, Olarin Voimistelijat, Otaonnela floorball, Shukokai karate Espoo, Suomalainen voimisteluseura Espoo, Suomen palloliiton Uudenmaan piiri, Tapiolan Honka, Tapiolan Otso, Tapiolan Voimistelijat, Tapion sulka ja Westend Indians.

Rakennuksen on suunnitellut arkkitehti Esa Ruskeepää.

## Lähteet
RN Re di Portogallo

**RN Re di Portogallo** () oli Italian kuninkaallisen laivaston vuonna 1863 vesillelaskettu Re d’Italia -luokan ironclad.

## Valmistus

Alus tilattiin Yhdysvaltain sisällissodan aikana New Yorkista Webbiltä ja sen köli laskettiin joulukuussa 1861. Alus laskettiin vesille 29. elokuuta 1863 ja se liitettiin laivastoon 23. elokuuta 1864.

## Palvelus
Alus poistettiin alusluettelosta 31. maaliskuuta 1875.

## Lähteet

*

### Viitteet
Shine Group

**Shine Group** oli brittiläinen mediayhtiö, joka on tuottanut muun muassa ohjelmat MasterChef ja The Biggest Loser. Yhtiön Suomen tytäryhtiön nimi oli **Shine Finland**, aiemmalta nimeltään **Metronome Film & Television**. Tammikuussa 2015 Shine Group yhdistyi Endemolin ja Core Median kanssa Endemol Shine Groupiksi.

Shine Finlandin toimitusjohtaja oli Tarja Pääkkönen

## Lähteet

## Aiheesta muualla
*Shine Finlandin verkkosivu
Ivica Marić

**Ivica Marić** (s. 16. huhtikuuta 1967 Zenica, Bosnia ja Hertsegovinan ST, Jugoslavia) on kroatialainen kilpauransa päättänyt koripalloilija.

Kroatian itsenäistyttyä Marić saavutti sen maajoukkueessa EM-pronssia Kreikasta 1995.

## Lähteet
* Profiili  Archive.fiba.com 
* Profiili Euroleague.net 

### Viitteet
Elbasanin maakunta

**Elbasanin maakunta** () on yksi Albanian 12:sta maakunnasta. Se sijaitsee maan keskiosassa ja rajautuu idässä Pohjois-Makedoniaan. Maakunnan pinta-ala on 3&nbsp;199 neliökilometriä ja asukasluku arviolta 295&nbsp;827 (vuonna 2011).

Vuoden 2015 kuntauudistuksesta lähtien Elbasan on jaettu seitsemään kuntaan: Belsh, Cërrik, Elbasan, Gramsh, Librazhd, Peqin ja Prrenjas.

## Lähteet

## Aiheesta muualla

*Qarku Elbasan
Fierin maakunta

**Fierin maakunta** () on yksi Albanian 12:sta maakunnasta. Se sijaitsee maan keskiosassa ja rajautuu lännessä Adrianmereen. Maakunnan pinta-ala on 1&nbsp;890 neliökilometriä ja asukasluku arviolta 310&nbsp;331 (vuonna 2011).

Vuoden 2015 kuntauudistuksesta lähtien Fier on jaettu kuuteen kuntaan: Divjakë, Fier, Lushnjë, Mallakastër, Patos ja Roskovec.

## Lähteet

## Aiheesta muualla

*Qarku Fier
RN Principe di Carignano

**RN Principe di Carignano** () oli Italian kuninkaallisen laivaston vuonna 1863 vesillelaskettu Principe di Carignano -luokan ironclad (panssarifregatti).

## Valmistus

Alus tilattiin Genovasta La Focelta ja sen köli laskettiin tammikuussa 1861. Alus laskettiin vesille 15. syyskuuta 1863 ja se otettiin palvelukseen 11. kesäkuuta 1865.

## Palvelus
Alus romutettiin vuonna 1875.

## Lähteet

*

### Viitteet
Jan Ohlsson

**Jan Ohlsson** (s. 3. kesäkuuta 1962) on ruotsalainen entinen lapsinäyttelijä. Hän näytteli nuorena Vaahteramäen Eemeliä elokuvissa *[[Vaahteramäen Eemeli (elokuva)|Vaahteramäen Eemeli]]* (1971), *[[Eemelin uudet metkut (elokuva)|Eemelin uudet metkut]]* (1972) ja *[[Eemeli ja possuressu]]* (1973). Hän teki joitain roolisuorituksia elokuvissa ja pienissä TV-sarjoissa vielä Vaahteramäen Eemelin jälkeenkin mutta katosi sitten julkisuudesta. Hän asuu nykyään Uppsalassa Ruotsissa yhdessä vaimonsa Annan kanssa ja kieltäytyy järjestelmällisesti antamasta haastatteluja ja työskentelee tietokonealalla.

## Lähteet

## Aiheesta muualla
*
RN Messina (1864)

**RN Messina** () oli Italian kuninkaallisen laivaston vuonna 1864 vesillelaskettu Principe di Carignano -luokan ironclad (panssarifregatti).

## Valmistus

Alus tilattiin Regio Cantiere di Castellammare di Stabialta Castellammare di Stabiasta ja sen köli laskettiin 28. syyskuuta 1861. Alus laskettiin vesille 20. joulukuuta 1864. ja se liitettiin laivastoon helmikuussa 1867.

## Palvelus
Alus romutettiin vuonna 1880.

## Lähteet
*

### Viitteet
Gjirokastërin maakunta

**Gjirokastërin maakunta** () on yksi Albanian 12:sta maakunnasta. Se sijaitsee maan eteläosassa ja rajautuu kaakossa Kreikkaan. Maakunnan pinta-ala on 2&nbsp;884 neliökilometriä ja asukasluku arviolta 72&nbsp;176 (vuonna 2011).

Vuoden 2015 kuntauudistuksesta lähtien Gjirokastër on jaettu seitsemään kuntaan: Dropull, Gjirokastër, Këlcyrë, Libohovë, Memaliaj, Përmet ja Tepelenë.

## Lähteet

## Aiheesta muualla
RN Conte Verde

**RN Conte Verde** () oli Italian kuninkaallisen laivaston vuonna 1867 vesillelaskettu Principe di Carignano -luokan ironclad (panssarifregatti).

## Valmistus

Alus tilattiin Livornosta Cantieri navale fratelli Orlandon San Roccoon perustamalta telakalta ja sen köli laskettiin 2. maaliskuuta 1863. Alus laskettiin vesille 29. heinäkuuta 1867 ja se otettiin palvelukseen joulukuussa 1871.

## Palvelus
Alus romutettiin vuonna 1880.

## Lähteet
*

### Viitteet
Kukësin maakunta

**Kukësin maakunta** () on yksi Albanian 12:sta maakunnasta. Se sijaitsee maan koillisosassa ja rajautuu idässä Pohjois-Makedoniaan ja Kosovoon sekä pohjoisessa Montenegroon. Maakunnan pinta-ala on 2&nbsp;374 neliökilometriä ja asukasluku arviolta 85&nbsp;292 (vuonna 2011).

Vuoden 2015 kuntauudistuksesta lähtien Kukës on jaettu kolmeen kuntaan: Has, Kukës ja Tropojë.

## Lähteet

## Aiheesta muualla

*Qarku Kukës
Lezhën maakunta

**Lezhën maakunta** () on yksi Albanian 12:sta maakunnasta. Se sijaitsee maan pohjoisosassa ja rajautuu lännessä Adrianmereen. Maakunnan pinta-ala on 1&nbsp;620 neliökilometriä ja asukasluku arviolta 134&nbsp;027 (vuonna 2011).

Vuoden 2015 kuntauudistuksesta lähtien Lezhë on jaettu kolmeen kuntaan: Kurbin, Lezhë ja Mirditë.

## Lähteet

## Aiheesta muualla
Kroatia kesäolympialaisissa 2004

**[[Kroatia]]** osallistui Kreikan Ateenassa pidettyihin **[[kesäolympialaiset 2004|vuoden 2004 kesäolympialaisiin]]** 81-henkisellä joukkueella, joista 66 oli miehiä ja 15 naisia. Kroatia saavutti kilpailuista yhden kultamitalin, kaksi hopeamitalia ja kaksi pronssimitalia. Viiden mitalin saalis oli maan historian paras olympialaisista.

## Yleistä
Kroatian lippua avajaisissa kantoi vuoden 1988 olympiavoittaja, vesipalloilija Dubravko Šimenc. Päättäjäisissä tuon vastuun sai olympiahopeaa soudun perämiehettömästä kaksikosta veljensä Nikšan kanssa saavuttanut Siniša Skelin. Kroatian nuorin urheilija kilpailuissa oli 17-vuotias uimari Sanja Jovanović ja vanhin urheilija puolestaan 41-vuotias kiekonheittäjä Dragan Mustapić.

## Mitalistit
### Kultaa
* Miesten käsipallomaajoukkue

### Hopeaa
* Duje Draganja, miesten 50 metrin vapaauinti
* Nikša Skelin, Siniša Skelin, miesten soutu (perämiehetön kaksikko)

### Pronssia
* Nikolai Pešalov, miesten painonnosto (69 kg)
* Mario Ančić, Ivan Ljubičić, miesten tennis (nelinpeli)

## Katso myös
* Kesäolympialaiset 2004
* Kroatia olympialaisissa

## Lähteet
Shkodërin maakunta

**Shkodërin maakunta** () on yksi Albanian 12:sta maakunnasta. Se sijaitsee maan pohjoisosassa ja rajautuu Montenegroon sekä etelässä Adrianmereen. Maakunnan pinta-ala on 3&nbsp;562 neliökilometriä ja asukasluku arviolta 215&nbsp;347 (vuonna 2011).

Vuoden 2015 kuntauudistuksesta lähtien Shkodër on jaettu viiteen kuntaan: Fushë-Arrëz, Malësi e Madhe, Pukë, Shkodër ja Vau i Dejës.

## Lähteet

## Aiheesta muualla

*Qarku Shkodër
Tiranan maakunta

**Tiranan maakunta** () on yksi Albanian 12:sta maakunnasta. Se sijaitsee Albanian keskiosassa maan pääkaupungin Tiranan ympärillä ja rajautuu lännessä Adrianmereen. Maakunnan pinta-ala on 1&nbsp;652 neliökilometriä ja asukasluku arviolta 749&nbsp;365 (vuonna 2011).

Vuoden 2015 kuntauudistuksesta lähtien Tirana on jaettu viiteen kuntaan: Kamëz, Kavajë, Rrogozhinë, Tirana ja Vorë.

## Lähteet

## Aiheesta muualla

*Prefekti i Qarkut Tiranë
Korçën maakunta

**Korçën maakunta** () on yksi Albanian 12:sta maakunnasta. Se sijaitsee maan kaakkoisosassa ja rajautuu koillisessa Pohjois-Makedoniaan ja kaakossa Kreikkaan. Maakunnan pinta-ala on 3&nbsp;711 neliökilometriä ja asukasluku arviolta 220&nbsp;357 (vuonna 2011).

Vuoden 2015 kuntauudistuksesta lähtien Korçë on jaettu kuuteen kuntaan: Devoll, Kolonjë, Korçë, Maliq, Pogradec ja Pustec.

## Lähteet

## Aiheesta muualla
M/S AIDAmar

**M/S AIDAmar** on saksalais-amerikkalaisen AIDA Cruises -varustamon Sphinx-luokan risteilyalus. Laiva rakennettiin Saksan Papenburgissa Meyer Werftin telakalla vuonna 2012. Aluksen pituus on 253,3 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 21 solmun enimmäisnopeuden.

*AIDAmarin* sisaralukset ovat ''AIDAbella'', *AIDAblu*, *AIDAdiva*, *AIDAluna*, *AIDAsol* ja *AIDAstella*.

## Käyttöhistoria
*AIDAmar* ja sen sisaralus *AIDAsol* tilattiin 3. joulukuuta 2007. *AIDAmar* on kuudes seitsemästä rakennetusta Sphinx-luokan risteilijästä. Alus laskettiin vesille 1. huhtikuuta 2012, ja se toimitettiin omistajalleen 3. toukokuuta samana vuonna. 

## Lähteet

## Aiheesta muualla
Kroatia talviolympialaisissa 2006

**[[Kroatia]]** osallistui Italian Torinossa pidettyihin **[[talviolympialaiset 2006|vuoden 2006 talviolympialaisiin]]** 23-henkisellä joukkueella, joista 16 oli miehiä ja seitsemän naisia. Kroatia sijoittui mitalitaulukon 16:nneksi saavutettuaan kilpailuista yhden kultamitalin ja kaksi hopeamitalia. 

## Yleistä
Kroatian lippua kantoi avajaisissa alppihiihtäjä Janica Kostelić, joka saavutti myöhemmin Kroatian ainoan kultamitalin. Päättäjäisissä lipunkantajan vastuu oli annettu rattikelkkailija Ivan Šolalle. Kroatian kisojen nuorin urheilija oli 18-vuotias alppihiihdossa kilpaillut Matea Ferk, kun taas vanhin urheilija oli päättäjäisten lipunkantaja, 44-vuotias Šola.

Kroatian kaikki mitalit menivät Kostelićin perheelle, kun Janica Kostelić saavutti yhden kullan ja hopean sekä Ivica Kostelić yhden hopean.

## Mitalistit
### Kultaa
* Janica Kostelić, naisten alppihiihto (alppiyhdistetty)

### Hopeaa
* Ivica Kostelić, miesten alppihiihto (alppiyhdistetty)
* Janica Kostelić, naisten alppihiihto (super-G)

## Katso myös
* Kroatia olympialaisissa
* Talviolympialaiset 2006

## Lähteet
Vlorën maakunta

**Vlorën maakunta** () on yksi Albanian 12:sta maakunnasta. Se sijaitsee Albanian eteläosassa ja rajautuu lännessä Otrantonsalmeen ja Joonianmereen sekä etelässä Kreikkaan. Maakunnan pinta-ala on 2&nbsp;706 neliökilometriä ja asukasluku arviolta 175&nbsp;640 (vuonna 2011).

Vuoden 2015 kuntauudistuksesta lähtien Vlorë on jaettu seitsemään kuntaan: Delvinë, Finiq, Himarë, Konispol, Sarandë, Selenicë ja Vlorë.

## Lähteet

## Aiheesta muualla

*Qarku Vlorë